Că tot este astăzi 8 martie, mulți se întreabă cum va face față Cristi Borcea la numărul impresionant de femei din viața sa astăzi. Pe de altă parte, prima sa soție, Mihaela Borcea a decis să facă câteva dezvăluiri despre cum se înţelege, de fapt, cu Alina Vidican și Valentina Pelinel. Citește mai departe și află despre această situaţie neaşteptată între soţiile lui Cristi Borcea.
Un adevărat Don Juan de România, Cristi Borcea a reușit să surprindă prin farmecul pe care l-a avut asupra femeilor din viața lui în toți acești ani. De la Mihaela, prima sa soție, și până la cea de astăzi, Valetina Pelinel, Cristi Borcea a reușit de fiecare dată să le facă să se îndrăgostească de el, dar nu fără peripeții, divorțuri, scandaluri și alte acareturi.
În 2024, spre exemplu, se împlinesc 13 ani de la primul divorț al lui Cristi Borcea, cel de Mihaela, alături de care avea să-și clădească actualul imperiu de afaceri în cei 23 de ani de căsnicie.
Astăzi, ajunsă la 54 de ani, fosta soție a afaceristului, și-a menținut traseul profesional, devenind o femeie de afaceri de succes, dar reușind să fie aproape de cei trei copiii pe care îi are din mariajul cu Cristi Borcea, reușind în cele din urmă să-și redreseze și viața personală.
"Căsnicia mea cu Cristi Borcea a fost o perioadă plină de provocări, dar și de oportunități.
Despărțirea după 23 de ani nu a fost ușoară, dar am depășit această etapă cu determinare și am privit către viitor.
Am reușit să construim împreună un imperiu", recunoștea Mihaela Borcea în interviul acordat viva.ro.
După divorțul din 2011, după 23 de ani de căsnicie, Cristi Borcea avea să se căsătorească cu Alina Vidican, iar în urma mariajului veneau pe lume o fetiță și un băiat. Al doilea mariaj avea să țină daor 5 ani, până în 2016, când tot Cristi Borcea era cel care cerea divorțul, fiind deja în relație cu viitoarea sa soție, Valentina Pelinel, care de curând a povestit ce s-a întâmplat între Cristi Borcea și ea înainte să devină un cuplu.
Alina Vidican, așa cum declara cu ceva timp în urmă, este căsătorită cu un miliardar, din 2021, Claude Senhoreti, și locuiește departe de România, în SUA.
În ceea ce o privește pe actuala soție a afaceristului, au apărut zvonuri, conform cărora Valentina Pelinel i-ar fi cerut lui Cristi Borcea să o scoată pe Mihaela Borcea din acționariatul hotelului de la mare, iar aceasta din urmă a reacționat în același dialog cu cei de la Viva.
Mihaela Borcea avea să facă dezvăluiri despre cum se înţelege cu Alina Vidican și Valentina Pelinel, rezumându-se în a declara că "Relația cu Alina Vidican și Valentina Pelinel este una cordială, bazată pe respect reciproc".